
ΕΦΗΜΕΡΙΣ ΤΗΣ ΚΥΒΕΡΝΗΣΕΠΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 956 

17 Οκτωβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποδοχώντου με σχέση εργασίας Ιδιωτι¬ 
κού Δικαίου προσωπικού της Επιτροπής Κεφαλαι¬ 
αγοράς υπερωριακής απασχόλησης και ειδικού ε¬ 
πιδόματος στους αποσπώμενους στην Επιτροπή υ¬ 
παλλήλους. 1 

Καθορισμός τιμής διάθεσης βιβλίου πινάκωντιμών και 
χαρτών περιοχών εντός σχεδίου και οικισμών, δή¬ 
μων και κοινοτήτων των περιφερειών Αν. Μακεδο¬ 
νίας και Θράκης, Κεντρικής Μακεδονίας, Ηπείρου, 
Θεσσαλίας, Ιονίων Νήσων, Δυτικής Ελλάδας, Στε- 
ρεάς Ελλάδας, Πελοποννήσου, Βορείου Αιγαίου, 
Νοτίου Αιγαίου και Κρήτης όπου για πρώτη φορά ε¬ 
φαρμόζεται το σύστημα αντικειμενικού προσδιορι¬ 
σμού της φορολογητέας αξίας των με οποιαδήπο¬ 
τε αιτία μεταβιβαζομένων ακινήτων αυτών, σύμφω¬ 
να με τις αριθ. 1039741/ 144/Γ0013/1.4.96, ΠΟΑ. 
1109 (ΦΕΚ239/τ. Β71996) και 1013653/92/Γ0013/ 


1.2.1996, ΠΟΑ. 1023 (ΦΕΚ 79/τ. Β71996) αποφά¬ 
σεις του Υπουργού Οικονομικών. 2 

Άδεια κατοχής Β' θέσης στο Γεώργιο Παπαδημητρίου. 3 
Ανάκληση Υπουργικής Απόφασης στο μέρος που α¬ 
φορά την κατάργηση του Κλασσικού Λυκείου Αγί¬ 
ου Νικολάου από το σχολ. έτος 1997-1998. 4 

Χαρακτηρισμός του γεφυριού στη θέση Μαντζίνια, 
κοινότητας Αρτεμησίας, επαρχίας Καλαμάτας, νο¬ 
μού Μεσσηνίας ως ιστορικού διατηρητέου μνημεί¬ 
ου. 5 

Χαρακτηρισμός του I. Ναού Αγίων Πάντων επαρχίας 
Καλαμάτας, νομού Μεσσηνίας ως ιστορικού διατη¬ 
ρητέου μνημείου. 6 

Χαρακτηρισμός του I. Ναού Αγίου Βασιλείου κοινότη¬ 
τας Κακουρέ'ίκων, επαρχίας Γορτυνίας, νομού Αρ¬ 
καδίας ως ιστορικού διατηρητέου μνημείου. 7 

Προσαρμογή συστατικής πράξης Βρεφονηπιακού 
Σταθμού Παλλήνης στις διατάξεις του Π.Δ.410/95. 8 
Προσαρμογή συστατικής πράξης Παιδικού Σταθμού 

Παλλήνης στις διατάξεις του Π.Δ. 410/95. 9 

Καθορισμός τόπου αποχετεύσεως αποβλήτων ελαιο¬ 
τριβείου των Αφων Σουπιώνη στον Κάτω Γαρούνα 
στην Κοινάτητα Κάτω Γαρούνα Ν. Κέρκυρας. 10 


Καθορισμός τόπου αποχετεύσεως αποβλήτων ελαιο¬ 
τριβείου των Καρδακάρη Μιχαήλ και Λούβρου Νι¬ 
κολάου στην Κοινότητα Αγίου Αθανασίου Ν. Κέρ¬ 
κυρας. 11 

Σύσταση Δημοτικής Επιχείρησης με την επωνυμία Δη¬ 
μοτική Επιχείρηση Τελετών - Νεκροταφείων Κοζά¬ 
νης (ΔΕΤΕΝΕΚ) του Δήμου Κοζάνης. 12 

Αντικατάσταση μελών Διοικητικής Επιτροπής Στρα¬ 
τιωτικών Επιτάξεων Ν. Κοζάνης. 13 

Αντικατάσταση μέλους Διοικητικής Επιτροπής Στρα¬ 
τιωτικών Επιτάξεων και παράταση θητείας των με¬ 
λών της για το έτος 1997 στην Περιφ.Δ/νσηΝ. Γρε- 
βενών. 14 


Διορθώσεις Σφαλμάτων 

Διόρθωση σφάλματος στην 34001/ΔΙΟΕ/96 κοινή α¬ 
πόφαση του Πρωθυπουργού και Υπουργού Εθνι¬ 
κής Οικονομίας. 15 

Διόρθωση σφάλματος στη Φ. 35793/10819/8.8.96 α¬ 
πόφαση του Υφυπουργού Εσωτερικών, Δημόσιας 
Διοίκησης και Αποκέντρωσης. 16 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ.34372/431 (1) 

Καθορισμός αποδοχώντου με. σχέση εργασίας Ιδιωτικού 
Δικαίου προσωπικού της Επιτροπής Κεφαλαιαγοράς 
υπερωριακής απασχόλησης και ειδικού επιδόματος 
στους αποσπώμενους στην Επιτροπή υπαλλήλους, 

ΟΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.1558/1985 «Κυβέρνηση και Κυβερνητικά Ορ¬ 
γανα» (ΦΕΚ 139/Α) όπως ισχύει σήμερα. 

β. του άρθρου 76του Ν. 1969/1991 (ΦΕΚ 167/Α), «Εται¬ 
ρίες επενδύσεων χαρτοφυλακίου, αμοιβαία κεφάλαια, 
διατάξεις εκσυγχρονισμού και εξυγιάνσεως της κεφαλαι¬ 
αγοράς και άλλες διατάξεις» όπως αντικαταστάθηκε με 
το άρθρο 9του Ν. 2166/1993 (ΦΕΚ 137/Α). 

γ. των παρ. 12 και 14. β ' και γ του άρθρου 35 του Ν. 
2324/1995 «Τροποποίηση της νομοθεσίας για τα Χρήμα- 

τιΟΓτήρια Αξιών, Οργάνωση της Επιτροπής Κεφσλαιαγο- 
ράς κλπ» (ΦΕΚ 146/Α). 

δ. του Π.Δ.138/1993 «Οργανισμός του Υπουργείου Ε¬ 
θνικής Οικονομίας» (ΦΕΚ55/Α). 

2. Την αριθ. 18360/27.5.1996 απόφαση των Υπουργών 
Εσωτερικών, Δημόσιας Διοίκησης και Αποκέντρωσης, Ε¬ 
θνικής Οικονομίας και Οικονομικών (ΦΕΚ 432 /Β). 

3. Το απόσπασμα Πρακτικού της αριθ,77/18.6.1996 Συ¬ 
νεδρίασης του Διοικητικού Συμβουλίου της Επιτροπής 
Κεφαλαιαγοράς, που διαβιβάστηκε στην Υπηρεσία μας 
με το αριθ. 6013/2.7.1996 έγγραφο του Προέδρου αυτής. 

4. Το γεγονός ότι από την απόφαση αυτή δεν θα προ- 
κληθεί άμεσα δαπάνη σε βάρος του προϋπολογισμού της 
Επιτροπής Κεφαλαιαγοράς, αποφασίζουμε: 

Α. Καθορίζουμε τις αποδοχές του με σχέση εργασίας ι¬ 
διωτικού δικαίου προσωπικού της Επιτροπής Κεφαλαια¬ 
γοράς, εκτός των Ειδικών Συμβούλων, ως εξής : 

I. Βασικοί μηνιαίοι μισθοί (14 μισθοί ετησίως): 

α. Κλιμάκιο (εισαγωγικό) 6ης βαθμίδας μέχρι 425.000 δρχ. 
β. Κλιμάκιο 5ης βαθμίδας μέχρι 550.000 δρχ. 
γ. Κλιμάκιο 4ης βαθμίδας μέχρι 600.000 δρχ. 
δ. Κλιμάκιο 3ης βαθμίδας μέχρι 610.000 δρχ. 
ε. Κλιμάκιο 2ης βαθμίδας μέχρι 620.000 δρχ. 
στ. Κλιμάκιο 1ης βαθμίδας μέχρι 630.000 δρχ. 

II. Επιδόματα : 

Πέραν των κατά την προηγούμενη παράγραφο βασικών 
μισθών, παρέχονται επιδόματα θέσης, ειδικού ελεγκτι¬ 
κού, παραγωγικότητας και εξόδων παραστάσεως, ως ε- 

■ , Λ „ - 

1. Επίδομα θέσης στους Προϊστάμενους Διευθύνσεων 
40% στον εκάστοτε βασικό μισθό τους και στους Προϊ¬ 
σταμένους Τμημάτων 25% στον εκάστοτε βασικό μισθό 
τους και για όσο χρόνο κατέχουντις θέσεις αυτές. Το επί¬ 
δομα αυτό καταβάλλεται και σε όσους υπαλλήλους α¬ 
σκούν προσωρινά καθήκοντα Προϊσταμένων Διευθύνσε¬ 
ων και Τμημάτων, σύ μφωνα με το άρθρο 5 παρ. γ της με α- 
ριθ. 18360/27.5.1996 (ΦΕΚ 432/Β) κοινής υπουργικής 
απόφασης και για όσο χρόνο ασκούντο καθήκοντα αυτά. 

2. Ειδικό Ελεγκτικό Επίδομα κατά μήνα που ορίζεται σε 
100.000 δρχ. 

3. Επίδομα παραγωγικότητας μέχρι ποσού 150.000 
δρχ. το μήνα, για ορισμένο ή αόριστο χρονικό διάστημα. 
Το επίδομα αυτό μπορεί να χορηγείται με απόφαση του 
Διοικητικού Συμβουλίου της Επιτροπής Κεφαλαιαγοράς 
για εξαιρετική απόδοση και ύστερα από εμπεριστατωμέ¬ 
νη εισήγηση του Υπηρεσιακού Συμβουλίου. Το επίδομα 
αυτό μπορεί να διακοπεί με την ίδια διαδικασία, όχι όμως 
πριν από την πάροδο τριών μηνών από τη χορήγησή του. 

4. Επίδομα εξόδων παραστάσεως ποσού 100.000 δρχ. 
το μήνα για τους Προϊσταμένους της Διεύθυνσης Επο- 
πτείας και Ελέγχου Χρηματιστηρίου και Εταιριών, και της 
Διεύθυνσης Μελετών, Παρακολούθησης της Κεφαλαια¬ 
γοράς και Διεθνών Σχέσεων. 

III. Οι βασικοί μισθοί και τα επιδόματα θα προσαυξάνο¬ 
νται μόνο με τις αυξήσεις (ποσοστιαίες ή δραχμικές) που 
τυχόν θα χορηγούνται στους υπαλλήλους του Δημοσίου 
καιτωνΝΠΔΔαπόΙ.1.1997 καιεφεξής. 

Β. Καθορίζουμε τον βασικό μισθό των Ειδικών Συμβού¬ 
λων, μέχρι του ποσού των 700.000 δραχμών που προσ¬ 
διορίζεται κατά περίπτωση με απόφαση του Διοικητικού 
Συμβουλίου της Επιτροπής Κεφαλαιαγοράς. Η διάταξη 
της προηγούμενης παραγράφου ΑΙΙΙ ισχύει και για το βα¬ 
σικό μισθό των Ειδικών Συμβούλων. 


Γ. Καθορίζουμε ανώτατο όριο υπερωριακής απασχόλη¬ 
σης του πάσης φύσεως προσωπικού της Επιτροπής Κε¬ 
φαλαιαγοράς σε 200 ώρες ετησίως ανά υπάλληλο. Η υ- 
περωριακή απασχόληση και η καταβολή της σχετικής α¬ 
μοιβής εγκρίνονται κατά περίπτωση με απόφαση του 
Διοικητικού Συμβουλίου της Επιτροπής Κεφαλαιαγοράς, 
για την αντιμετώπιση εκτάκτων ή επειγουσών υπηρεσια¬ 
κών αναγκών. Η αμοιβή για υπερωριακή εργασία υπολο¬ 
γίζεται σύμφωνα με τις ισχύουσες εκάστοτε διατάξεις. 

Δ. Καθορίζουμε ειδικό μηνιαίο επίδομα μέχριτου ποσού 
150.000 δρχ. για κάθε αποσπώμενο στην Επιτροπή Κεφα¬ 
λαιαγοράς που θα χορηγείται με απόφαση του Διοικητι¬ 
κού Συμβουλίου της Επιτροπής Κεφαλαιαγοράς. Η διάτα¬ 
ξη της παραγράφου ΑΙΙΙ ισχύει και για το επίδομα αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 1996 
οΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αοιθ. 1110260/405/Γ0013 (2) 

Καθορισμός τιμής διάθεσης βιβλίου πινάκων τιμών και 
χαρτών περιοχών εντός σχεδίου και οικισμών, δήμων 
και κοινοτήτων των περιφερειών Αν. Μακεδονίας και 
Θράκης, Κεντρικής Μακεδονίας, Ηπείρου, Θεσσα¬ 
λίας, Ιονίων Νήσων, Δυτικής Ελλάδας, Στερεάς Ελλά¬ 
δας, Πελοποννήσου, Βορείου Αιγαίου, Νοτίου Αιγαίου 
και Κρήτης όπου για πρώτη φορά εφαρμόζεται το σύ¬ 
στημα αντικειμενικού προσδιορισμού της φορολογη¬ 
τέας αξίας των με οποιαδήποτε αιτία μεταβιβαζομέ- 
νων ακινήτων αυτών, σύμφωνα με τις αριθ. 1039741/ 
144/ΓΟ013/1.4.96, ΠΟΑ. 1109 (ΦΕΚ 239/τ. Β71996) και 
1013653/92/Γ0013/1.2.1996, ΠΟΑ. 1023 (ΦΕΚ 79/τ. Β 
71996) αποφάσεις του Υπουργού Θικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/1988 «Περί Οργανισμού Υπ. Οικονομι¬ 
κών». 

2. Τοάρθρο48τουΝ. 1591/1986 (ΦΕΚ50Α /24.4.1986). 

3. Την ανάγκη διάθεσης του βιβλίου των πινάκων τιμών 
και χαρτών προσδιορισμού της αντικειμενικής αξίας των 
μεταβιβαζομένων ακινήτων όλων των περιοχών των περι¬ 
φερειών Αν. Μακεδονίας και Θράκης, Κεντρικής Μακεδο¬ 
νίας, Ηπείρου, Θεσσαλίας, Ιονίων Νήσων, Δυτικής Ελλά¬ 
δας, Στερεάς Ελλάδας, Πελοποννήσου, Βορείου Αιγαίου, 
Νοτίου Αιγαίου και Κρήτης όπου ισχύει το σύστημα αυτό, 
με σκοπό την εξυπηρέτηση των φορολογουμένων, συμ¬ 
βολαιογράφων, δικηγόρων και όλων όσων ασχολούνται 
με θέματα φορολογίας κεφαλαίου γενικώς. 

4. Την αριθμ. πρωτ. 11071 47/1239/006Α/4.10.1996 
(ΦΕΚ 922/τ. Β /29.1.1996) κοινή απόφαση των Πρωθυ¬ 
πουργού και Υπουργού των Οικονομικών με την οποία με¬ 
ταβιβάζονται αρμοδιότητες του Υπουργού Οικονομικών 
στους Υφυπουργούς Οικονομικών. 

5. Τις αριθ. 1039741/144/Γ0013/1.4.96 και 1013653/92/ 
ΓΟΟΙ3/1.2.1996 αποφάσεις του Υπουργού Οικονομικών 
σύμφωνα με τις οποίες εντάχθηκαν νέες περιοχές στο σύ¬ 
στημα αντικειμενικού προσδιορισμού της φορολογητέας 
αξίας των ακινήτων τους, αποφασίζουμε: 

Εγκρίνουμε τηνπώλησητωνχαρτών και του βιβλίου των 
πινάκωντιμών, στους οποίους αποτυπώνονται οι ζώνες, οι 
τιμές εκκίνησης και οι λοιποί συντελεστές, που επη- 

ρεάζουν αυξητικά ή μειωτικά την αξία των εντός σχεδίου 
μεταβιβαζόμενων ακινήτων, τα οποία βρίσκονται σε πε¬ 
ριοχές των Δήμων και Κοινοτήτων των περιφερειών Αν. 
Μακεδονίας και Θράκης, Κεντρικής Μακεδονίας, Ηπεί¬ 
ρου, Θεσσαλίας, Ιονίων Νήσων, Δυτικής Ελλάδας, Στε¬ 
ρεός Ελλάδας, Πελοποννήσου, Βορείου Αιγαίου, Νοτίου 
Αιγαίου και Κρήτης στους οποίους ισχύει από 17.4.1996 
και 12.2.1996το σύστημα αντικειμενικού προσδιορισμού 
σύμφωνα με τις αριθ. 1039741/144/Γ0013/1.4.96, ΠΟΑ. 
1109 (ΦΕΚ239/τ. Β71996) και 1013653/92/Γ0013/ 
1.2.1996, ΠΟΑ. 1023 (ΦΕΚ79/τ. Β71996) αποφάσεις του 
Υπουργού Οικονομικών και καθορίζουμε την τιμή των 
χαρτών και του βιβλίου «Πίνακες τιμών» στις 20.000 δρχ. 

Τα έσοδα από την πώληση του παραπάνω βιβλίου και 
των χαρτών, αποτελούν έσοδα του Κρατικού Προϋπολο¬ 
γισμού και θα εμφανίζονται στον Κ.Α. εσόδων 2411. 

Ο τρόπος και οι ειδικότερες προϋποθέσεις για τη διά¬ 
θεση του πιο πάνω βιβλίου και των χαρτών θα γίνει με μέ¬ 
ριμνα της Δ/νσης Είσπραξης Δημοσίων Εσόδων (16η). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 1996 

ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-♦- 

Αριθ.Φ124/38/Β2 4562 (3) 

Άδεια κατοχής Β' θέσης στο Γεώργιο Παπαδημητρίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις; 

1. Του άρθρου 13παρ.9του Ν. 1268/82 «Γιατη δομή και 
τη λειτουργία των Ανωτάτων Εκπαιδευτικών Ιδρυμάτων» 
όπως συμπληρώθηκε με την παρ.6 του άρθρου 48 του 
Ν.1404/83 και 17παρ. 4. 

2. Το αριθ. 459/2.11.83 Π.Δ. (ΦΕΚ 175/29.11.83τ.Α')· 

3. Το αριθ. 129/10.4.1991 Π.Δ. (ΦΕΚ52/11.4.91 τ.Α'). 

4. Τα αριθ. 14874/632/6/87,11527/507/10.5.88 έγγραφα 
του Ελεγκτικού Συνεδρίου. 

5. Τις διατάξεις του άρθρου 9 παρ.3του Ν. 1835/89 (ΦΕΚ 
76/14.3.89τ.Α'). 

6. Το αριθ. 17937/3163/8.7.1996 έγγραφο του Παν/μίου 
Αθηνών. 

7. Την από 4.7.1996 Απόφαση Συγκλήτου του Παν/μίου 
Αθηνών. 

8. Τις διατάξεις του άρθρου 28 παρ. 10 του Ν.2083/ΦΕΚ 
159/21.9.92τ.Β'. 

9. Το άρθρο 6παρ. 1,4και5τουΝ. 1299/1982 «Πλήρω¬ 
ση των θέσεων προσωπικού του Πρωθυπουργικού Γρα¬ 
φείου». 

10. Τις ανάγκες του Πολιτικού Γραφείου του Πρωθυ¬ 
πουργού, αποφασίζουμε: 

Παρέχουμε την άδεια στον Γεώργιο Παπαδημητρίου 
καθηγητή του Τμήματος Πολιτικής Επιστήμης και Δημό¬ 
σιας Διοίκησης του Παν/μίου Αθηνών προκειμένου να κα¬ 
τέχει και θέση Ειδικού Συμβούλου στο Νομικό Γραφείο 
του Πρωθυπουργού από 1.3.1996. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης α¬ 
πασχόλησης, εφόσον είχε προηγηθεί η υποβολή αίτησης 
χορήγησης της σχετικής άδειας, αλλιώς από την ημέρα υ¬ 
ποβολής της αίτησης. 


Το σύνολο των αποδοχών και από τις δύο θέσεις δεν 
μπορεί να υπερβαίνει σε καμμία περίπτωση το ανώτατο ό¬ 
ριο απολαβών του άρθρου 6του Ν.1256/82. 

Ο ανωτέρω δικαιούται να λαμβάνει εκτός από το σύνο¬ 
λο των κάθε είδους ακαθαρίστων αποδοχών της οργανι¬ 
κής του θέσης και το σύνολο των κάθε είδους αποδοχών 
της άλλης θέσης. 

Η απόφαση αυτή να δημοσιευθεί στην εφημερίδα της 
Κυβερνήσεως 

Αθήνα, 11 Οκτωβρίου 1996 
ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

-φ- 

Αοιθ.Δ4/616 (4) 

Ανάκληση Υπουργικής Απόφασης στο μέρος που αφορά 
την κατάργηση του Κλασσικού Λυκείου Αγίου Νικολά¬ 
ου από το σχολ. έτος 1997-1998. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του άρθρου ΙΙτουΝ. 1966/91 (ΦΕΚ147 
τ.Α'). 

2) Τις διατάξεις του άρθρου 8 παράγ. 2 του Ν. 1566/85 
(ΦΕΚ167τ.Α'). 

3) Τη διάταξη του άρθρου 27 του Ν. 2081/92 «Ρύθμιση 
θεμάτων του θεσμού των επιμελητηρίων κλπ.» (ΦΕΚ 154 
τ.Α ') με την οποία προστέθηκε το άρθρο 29Α ' στο Ν. 
1558/85 (ΦΕΚ 137 τ.Α') και την αριθ. 550/7.10.92 εγκύκλιο 
της Γραμματείας του Υπουργικού Συμβουλίου, κατ' ε¬ 
φαρμογή των οποίων προκύπτει ότι με την απόφαση αυτή 
δεν προκαλείται δαπάνη σε βάρος του Κρατικού Προϋπο¬ 
λογισμού. 

4) Την αριθ. 97/96 γνωμοδότηση του Νομαρχιακού Συμ¬ 
βουλίου Λασιθίου και το αριθ. Φ.484/2199/6.9.96 υπηρε¬ 
σιακό σημείωμα της Διεύθυνσης Σπουδών Δ/θμιας 
Εκπ/σης. 

5) Την αριθ. Δ4/624/14.9.95 (ΦΕΚ 813 τ.Β') απόφαση 
«Κατάργηση ΓΕΛ, ΤΕΛ και αναστολή λειτουργίας τάξε¬ 
ων», αποφασίζουμε; 

Ανακαλούμε την αριθ. Δ4/624/14.9.95 απόφασή μας 
(ΦΕΚ813τ.Β'), μόνον ως προς το μέρος που αφορά την 
κατάργηση του Κλασσικού Λυκείου Αγίου Νικολάου Λασι¬ 
θίου από το σχολ. έτος 1997-98, καθώς και την αναστολή 
των Α' και Β' τάξεων του ιδίου Λυκείου για τα σχολ. έτος 
1995-96 και 1996-97 αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 1996 
ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-*- 

Αριθ. ΥΠΠΟ/ΑΡΧ/Β1/Φ30/37690/1034 _ (5) 

Χαρακτηρισμός του γεφυριού στη θέση Μαντζίνια, κοινό¬ 
τητας Αρτεμησίας, επαρχίας Καλαμάτας, νομού Μεσ¬ 
σηνίας ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/8/28.11.91 και ΦΕΚ 17/8/16.1.92) «Μεταβίβαση αρμο¬ 
διοτήτων Υπουργού...». 

2) Το άρθρο 52του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 

Μνημείων Νοτιοδυτικής Ελλάδας, όπως αυτή διατυπώθη¬ 
κε μετηναριθ. 5/25.6.96 Πράξη του, αποφασίζουμε; 

Χαρακτηρίζουμε το γεφύρι του ποταμού Νέδοντα που 
βρίσκεται στη θέση Μαντζίνια της κοινότητας Αρτεμη- 
σίας, της επαρχίας Καλαμάτας, του νομού Μεσσηνίας ως 
ιστορικό διατηρητέο μνημείο με ζώνη προστασίας 50 μ. 
γύρω του. Πρόκειται για γεφύρι της μεταβυζαντινής πε¬ 
ριόδου μήκους 19 μ., πλάτους 2,90 μ. με το στηθαίο και ύ¬ 
ψους 4,50 μ. περίπου. Συνίσταται από δύο καμάρες κτι¬ 
σμένες με αργολιθοδομή και ασβεστοκονίαμα τα τόξα 
των οποίων είναι διαμορφωμένα με πλακόμορφες σχιστο- 
λιθικές πέτρες της περιοχής, ακτινωτά τοποθετημένες. 

Η απόφαση αυτή να δημοσιευθεί στην εφημερίδα της 
Κυβερνήσεως 

Αθήνα, 23 Σεπτεμβρίου 1996 
Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙ ΑΣ 
-♦- 

Αοιθ. ΥΠΠΟ/ΑΡΧ/Β1/Φ30/36104/1008 (6) 

Χαρακτηρισμόςτου I. Ναού Αγίων Πάντων κοινότητας Λα- 
γκάδας, επαρχίας Καλαμάτας, νομού Μεσσηνίας ως ι¬ 
στορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη; 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/8/28.11.91 «Μεταβίβαση αρμοδιοτήτων Υπουργού». 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 

Μνημείων Νοτιοδυτικής Ελλάδας, όπως αυτή διατυπώθη¬ 
κε με την αριθ. 5/25.6.1996 Πράξη του, αποφασίζουμε: 

Χαρακτηρίζουμε τον I. Ναό Αγίων Πάντωνπου βρίσκεται 
στην κοινότητα Λαγκάδας, της επαρχίας Καλαμάτας του 
Νομού Μεσσηνίας ως ιστορικό διατηρητέο μνημείο με ζώ¬ 
νη προστασίας 10 μέτρα γύρω του. 

Πρόκειται για μονόχωρο καμαροσκέπαστο ναό με ημι- 
κυκλική εξωτερικά κόγχη. Η στέγη καλύπτεται μεπαλαιές 
βυζαντινές κεραμίδες και με «τίκλες» στην περιφέρειά 
της. 

Στο εσωτερικό του ναού σώζονται τοιχογραφίες του 
18ου αιώνα, λαϊκής τεχνοτροπίας. Με βάση τον εντοίχειο 
διάκοσμο το μνημείο ανάγεται χρονολογικά στον 18ο αι¬ 
ώνα. 

Η απόφαση αυτή, που δεν προκαλεί δαπάνη για το Δη¬ 
μόσιο, να δημοσιευθεί στην Εφημερίδα της Κυβερνήσε¬ 
ως. 

Αθήνα, 23 Σεπτεμβρίου 1996 
Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙ ΑΣ 
-♦- 

Αριθ, ΥΠΠΟ/ΑΡΧ/Β1 /Φ30/37690/.1034 (7) 

Χαρακτηρισμός του I. Ναού Αγίου Βασιλείου κοινότητας 
Κακουρέίκων, επαρχίας Γορτυνίας, νομού Αρκαδίας 
ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ' όψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/8/28.11.91 και ΦΕΚ 17/Β/16.1.92) «Μεταβίβαση αρ¬ 
μοδιοτήτων Υπουργού». 

2) Το άρθρο 52 του Κ.Ν. 5351/32 «Περί Αρχαιοτήτων». 


3) Την ομόφωνη γνωμοδότηση του Τοπικού Συμβουλίου 
Μνημείων Ανατολικής Πελοποννήσου, όπως αυτή διατυ¬ 
πώθηκε με την αριθ. 4/19.6.1996 Πράξη του, αποφασί¬ 
ζουμε; 

Χαρακτηρίζουμε τον I. Ναό του Αγ. Βασιλείου που βρί¬ 
σκεται στην κοινότητα Κακουρέίκα της επαρχίας Γορτυ- 
νίαςτου νομού Αρκαδίας ως ιστορικό διατηρητέο μνημείο 
με ζώνη προστασίας 5 μέτρα γύρω του. Πρόκειται για λι¬ 
θόκτιστο, επίμηκες, καμαροσκέπαστο κτίσμα με η μικυκλι¬ 
κή κόγχη ιερού στα ανατολικά και συμφυές μονόλοβο κω¬ 
δωνοστάσιο στη δυτική πλευρά, Η καμάρα του ναού επι¬ 
καλύπτεται με δίρριχτη κεραμοσκεπή. Το κωδωνοστάσιο 
που έχει κτιστεί από λαξευμένους λίθους έχει αετωματική 
επίστεψη. 

Κατά την παράδοση αλλά και βάσει των μορφολογικών 
και κατασκευαστικών του χαρακτηριστικών ο I. Ναός του 
Αγίου Βασιλείου χρονολογείται στα 1824. Η απόφαση αυ¬ 
τή, που δεν προκαλεί δαπάνη για το Δημόσιο, να δημοσι- 
ευθεί στην Εφημερίδα της Κυβερνήσεως. 

Αθήνα, 23 Σεπτεμβρίου 1996 
Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-Φ- 

Αριθ. 8853 ^ (8) 

Προσαρμογή συστατικής πράξης Βρεφονηπιακού Σταθ¬ 
μού Παλλήνης στις διατάξεις του Π.Δ. 410/95. 

Ο ΠΡΟΪΣΤΑΜΕΝΟΣ ΠΕΡΙΦΕΡΕΙΑΚΗΣ ΔΙΟΙΚΗΣΗΣ 
ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 42 του Ν. 2218/94. 

2. Τις διατάξεις του άρθρου 203 του Π.Δ. 410/95. 

3. Την Π2β/2690/13.7.95 απόφαση του Υφυπουργού 
Υγείας Πρόνοιας και Κοινωνικών Ασφαλίσεων (ΦΕΚ 
762/Τ.Β 76.9.95). 

4. Τις ρυθμίσεις του άρθρου 29Ατου Ν. 1558/85 που 
προστέθηκε με το άρθρο 27 του Ν. 2081/92 σχετικά με την 
υποχρέωση αναγραφής κάλυψης δαπάνης που συνεπά¬ 
γεται η έκδοση κάθε κανονιστικής διάταξης. 

5. Τις 20/95 και 65/96 αποφάσεις του Δημοτικού Συμ¬ 
βουλίου Παλλήνης. 

6. Το 982, 956 / 16 . 5.96 έγγραφο του Γενικού Γραμματέα 
της Περιφέρειας Αττικής για τον ορισμό αναπληρωτών 
Περιφερειακών Διευθυντών, αποφασίζουμε: 

1. Προσαρμόζουμε τη συστατική πράξη του Βρεφονη¬ 
πιακού Σταθμού Παλλήνης στις διατάξειςτου Π.Δ. 410/95 
σύμφωνα με τις διατάξειςτου άρθρου 42 του Ν. 2218/94 
ως κατωτέρω; 

2. Σκοπός Νομικού Προσώπου. 

Σκοπός του Νομικού Προσώπου είναι η ημερήσια δια¬ 
τροφή, διαπαιδαγώγήση και ψυχαγωγία των νηπίων - βρε¬ 
φών τα οποία δεν μπορούν να έχουν στο οικογενειακό 
τους περιβάλλον, την απαραίτητη φροντίδα λόγω απα¬ 
σχόλησης των εργαζομένων γονέων τους ή λόγω άλλων 
κοινωνικών προβλημάτων. 

3. Πόροι του Νομικού Προσώπου είναι: 

α) Η ετήσια υποχρεωτική επιχορήγηση από το Υπουρ¬ 
γείο Υγείας - Πρόνοιας. 

β) Έκτακτες επιχορηγήσειςτου Δήμου ή άλλων φορέων 
του Δημοσίου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των υπηρεσιών που πα¬ 
ρέχει το Νομικό Πρόσωπο. 

ε) Πρόσοδοι από την δική του περιουσία. 

στ) Κάθε άλλη νόμιμη πρόσοδος. 

4. Περιουσία. 

Περιουσία που τυχόν αφιερώνεται κινητή ή ακίνητη. 

5. Διοίκηση - Εκπροσώπηση. 

Το Νομικό Πρόσωπο εκπροσωπείται στο δικαστήριο και 
σε κάθε άλλη δημόσια αρχή από τον Πρόεδρο του Διοικη¬ 
τικού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6 . Ακροτελεύτια Διάταξη - Κάλυψη δαπάνης 

Από τις διατάξεις της ανωτέρω απόφασης προκαλείται 
δαπάνη σε βάρος του προϋπολογισμού του Δήμου έτους 
1996 ποσού 1.300.0000 δρχ. 

Η ανωτέρω δαπάνη έχει εγγραφεί στον προϋπολογισμό 
έτους 1996 και στον Κ.Α. 212.3.1 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 7 Οκτωβρίου 1996 

Με εντολή Γ.Γ. Περιφ. Αττικής 
Ο Προϊστάμενος Περιφ. Διοίκησης 
ΒΑΣΙΛΕΙΟΣ ΚΕΠΕΝΟΣ 
-♦- 

Αριθ,_8842 (9) 

Προσαρμογή συστατικής πράξης Παιδικού Σταθμού 
Παλλήνης στις διατάξεις του Π.Δ. 410/95. 

Ο ΠΡΟΪΣΤΑΜΕΝΟΣ ΠΕΡΙΦ. ΔΙΟΙΚ. ΑΝ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 42 του Ν. 2218/94. 

2. Τις διατάξεις του άρθρου 203 του Π.Δ. 410/95. 

3. Την Π2β/2690/13.7.95 απόφαση του Υφυπουργού 
Υγείας Πρόνοιας και Κοινωνικών Ασφαλίσεων (ΦΕΚ 
762/τ.Β 76.9.95). 

4. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27του Ν. 2081/92 σχετικά με την 
υποχρέωση αναγραφής κάλυψης δαπάνης που συνεπά¬ 
γεται η έκδοση κάθε κανονιστικής διάταξης. 

5. Τις 20/95 και 65/96 αποφάσεις του Δημοτικού Συμ¬ 
βουλίου Παλλήνης. 

6 . Το 982,956/16.5.96 έγγραφο του Γενικού Γραμματέα 
της Περιφέρειας Αττικής για τον ορισμό αναπληρωτών 
Περιφερειακών Διευθυντών, αποφασίζουμε: 

1. Προσαρμόζουμε τη συστατική πράξη του Παιδικού 
Σταθμού Παλλήνης στις διατάξεις του Π.Δ. 410/95 σύμ¬ 
φωνα με τις διατάξεις του άρθρου 42 του Ν. 2218/94 ως 
κατωτέρω: 

2. Σκοπός Νομικού Προσώπου. 

Σκοπός του Νομικού Προσώπου είναι η ημερήσια δια¬ 
τροφή, διαπαιδαγώγηση και ψυχαγωγία των νηπίων τα ο¬ 
ποία δεν μπορούν να έχουν στο οικογενειακό τους περι¬ 
βάλλον, την απαραίτητη φροντίδα λόγω απασχόλησης 
των εργαζομένων γονέων τους ή λόγω άλλων κοινωνικών 
προβλημάτων. 

3. Πόροι του Νομικού Προσώπου είναι: 

α) Η ετήσια υποχρεωτική επιχορήγηση από το Υπουρ¬ 
γείο Υγείας - Πρόνοιας. 

β) Έκτακτες επιχορηγήσεις του Δήμου ή άλλων φορέων 
του Δημοσίου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 


δ) Εισπράξεις από το αντίτιμο των υπηρεσιών που πα¬ 
ρέχει το Νομικό Πρόσωπο, 
ε) Πρόσοδοι από την δική του περιουσία, 
στ) Κάθε άλλη νόμιμη πρόσοδος. 

4. Περιουσία. 

Περιουσία που τυχόν αφιερώνεται κινητή ή ακίνητη. 

5. Διοίκηση - Εκπροσώπηση. 

Το Νομικό Πρόσωπο εκπροσωπείται στο δικαστήριο και 
σε κάθε άλλη δημόσια αρχή από τον Πρόεδρο του Διοικη¬ 
τικού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6 . Ακροτελεύτια Διάταξη - Κάλυψη δαπάνης 

Από τις διατάξεις της ανωτέρω απόφασης προκαλείται 
δαπάνη σε βάρος του προϋπολογισμού του Δήμου έτους 
1996 ποσού 700.000 δρχ. 

Η ανωτέρω δαπάνη έχει εγγραφεί στον προϋπολογισμό 
έτους 1996 και στον Κ.Α. 212.3.2 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 7 Οκτωβρίου 1996 
Με εντολή Γ.Γ. Περιφ. Αττικής 
Ο Προϊστάμενος Περιφ. Διοίκησης 
ΒΑΣΙΛΕΙΟΣ ΚΕΠΕΝΟΣ 
-♦- 

Αοιθ. ΠΕΡ/οικ. 10604 (10) 

Καθορισμός τόπου αποχετεύσεως αποβλήτων ελαιοτρι¬ 
βείου των Αφων Σουπιώνη στον Κάτω Γαρούνα στην 
Κοινότητα Κάτω Γαρούνα Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τον Οργανισμό Νομαρχιακής Αυτοδιοίκησης Κέρκυ¬ 
ρας. 

2. Την Ε1β/221/21-2-1965 Υγ/κή Διάταξη όπως αυτή 
τροποποιήθηκε με τις Γ1/17831/71 (ΦΕΚ.986/τ.Β/7Ι) και 
Γ4/1305/74(ΦΕΚ 801 /τ. Β/1974) ομοίας, 

3. Την από 2/8/1996 γνωμοδότηση της Επιτροπής, η ο¬ 
ποία συστήθηκε με την ΠΕΡ/7000/16-7-96 απόφαση του 
Νομάρχη Κέρκυρας. 

4. Την από 8/7/1996 αίτηση των Αφων Σουπιώνη, απο¬ 
φασίζουμε: 

1. Επιτρέπουμε την αποχέτευση των αποβλήτων του ε¬ 
λαιοτριβείου των Αφών Σουπιώνη στον χείμαρρο «ΠΟΡ- 
ΤΙΑ» μέχρι 31/3 και από 1/4 σε λάκκους στη θέση «ΑΝΤΕ- 
ΜΑΤΑ» 

α. Τα απόβλητατου ελαιουργείου να καθιζάνουν τουλά¬ 
χιστον 24 ώρες σε σηπτικό βόθρο. 

β. Ο χείμαρρος να συντηρείται με φροντίδα και δαπάνη 
του ιδιοκτήτη του ελαιοτριβείου) ώστε να μην δημιουρ- 
γείται ανθυγιεινή εστία. 

γ. Τα απόβλητα να οδηγούνται με υπόγειο αγωγό από 
τον βόθρο μέχρι του χειμάρρου και των λάκκων και σε ση¬ 
μείο που να απέχει πλέον των 500 μ. από της τελευταίας 
εν συνεχεία οικίας του οικισμού. 

δ. Τα λύματα του προσωπικού του ελαιοτριβείου να δια¬ 
τίθενται σε ξεχωριστό απορροφητικό βόθρο. 

ε. Η διάθεση αποβλήτων στον ανωτέρω χείμαρρο θα 
διακόπτεται στις 31/3 κάθε έτους και από 1/4 σε λάκκους 
στη θέση ΑΝΤΕΜΑΤΑ. 

2. Οι αρμόδιες για την έγκριση μελέτης υπηρεσίες ε¬ 
ξουσιοδοτούνται όπως προβούν στον καθορισμό της ο¬ 
ριστικής θέσεων των αποχ/κών αγωγών. 

3. Σύμφωνα με το υπ’ αρ. πρωτ. 130492/20α/73.8/16-5- 
1991 έγγραφο του Υπουργείου Γεωργίας/Γενική Δ/νση 




9948 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εγγειοβελτιώσεων Εργων και Γεωργικών Διαρθρώσεων/ 
Δ/νση Τεχνικών Μελετών και Κατασκευών/ Τμήμα α πρό¬ 
κειται να κατασκευασθεί λιμνοδεξαμενή στη θέση 
«Στρογγυλή» στην οποία θα συγκεντρώνονται τα όμβρια 
ύδατα και του χειμάρρου «Πορτιά». Σε περίπτωση κατα¬ 
σκευής υποχρεούσθε να εξεύρετε άλλον αποδέκτη ή άλ¬ 
λη λύση προκειμένου να συνεχίσετετηνλειτουργία του ε¬ 
λαιοτριβείου σας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 8 Οκτωβρίου 1996 

Ο Νομάρχης 
ΑΝΔΡΕΑΣ ΠΑΓΚΡΑΤΗΣ 
-♦- 

Αριθ. ΠΕΡ/οικ. 10605 (11) 

Καθορισμός τόπου αποχετεύσεως αποβλήτων ελαιοτρι¬ 
βείου των Καρδακάρη Μιχαήλ και Λούβρου Νικόλαου 
στην Κοινότητα Αγίου Αθανασίου Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Εχοντας υπόψη: 

1. Τον Οργανισμό Νομαρχιακής Αυτοδιοίκησης Κέρκυ- 

ρας- 

2. Την Ε 1 β/ 22 1/21-2-1965 Υγ/κη Διαταξη όπως αυτή 
τροποποιήθηκε με τις ΓΙ/17831/71 (ΦΕΚ 986/τ.Β/71) και 
Γ4/Ι305/74 (ΦΕΚ801/τ.Β/1974) ομοίας, 

3. Την από 24/09/1996 γνωμοδότηση της Επιτροπής, η 
οποία συστήθηκε με την ΠΕΡ/6542/2.7.96 απόφαση του 
Νομάρχη Κέρκυρας. 

4. Την από 27.6.1996 αίτηση των Καρδακάρη Μιχαήλ 
και Λούβρου Νικόλαου,αποφασίζουμε: 

1. Επιτρέπουμε την αποχέτευση των αποβλήτων του ε¬ 
λαιοτριβείου των Καρδακάρη Μιχαήλ και Λούβρου Νικό¬ 
λαου στο χείμαρρο «Σγούρνες» μέχρι 31/3 κάθε χρόνου 
και από1/4 σε λάκκους στη θέση «Σωτήρα». 

α. Τα απόβλητα του ελαιοτριβείου να καθιζάνουν του¬ 
λάχιστον 24 ώρες σε σηπτικό βόθρο. 

β. Τα απόβλητα να οδηγούνται με υπόγειο αγωγό από 
τον βόθρο μέχρι τους λάκκους και σε σημείο που να απέ¬ 
χει πλέον των 500 μ. από της τελευταίας εν συνεχεία οι¬ 
κίας του οικισμού. 

γ. Τα λύματα του προσωπικού του ελαιοτριβείου να δια¬ 
τίθενται σε ξεχωριστό απορροφητικό βόθρο. 

δ. Ο χείμαρρος να συντηρείται με φροντίδα και δαπάνη 
του ιδιοκτήτη του ελαιοτριβείου ώστε να μην δημιουργεί- 
ται ανθυγιεινή εστία. 

2. Οι αρμόδιες για την έγκριση μελέτης υπηρεσίες ε¬ 
ξουσιοδοτούνται όπως προβούν στον καθορισμό της ορι¬ 
στικής θέσεων των αποχ/κών αγωγών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 8 Οκτωβρίου 1996 

Ο Νομάρχης 
ΑΝΔΡΕΑΣ ΠΑΓΚΡΑΤΗΣ 
- Φ- 

Αριθ,.,14441_οικ, (12) 

Σύσταση Δημοτικής Επιχείρησης με την επωνυμία Δημο¬ 
τική Επιχείρηση Τελετών - Νεκροταφείων Κοζάνης 
(ΔΕΤΕΝΕΚ) του Δήμου Κοζάνης. 

Η ΑΝ. ΠΕΡΙΦΕΡΕΙΑΚΟΥ ΔΙΕΥΘΥΝΤΗ Ν. ΚΟΖΑΝΗΣ 
Έχοντας υπόψη: 

1. Τις διατάξεις των άρθρων 277-284 του Π.Δ. 410/95 
«Δημοτικός και Κοινοτικός Κώδικας». 


2. Το αριθ. 250/1989 Π.Δ. «Μεταβίβαση αρμοδιοτήτων 
του Υπουργείου Εσωτερικών στους Νομάρχες». 

3. Την αριθ. 569/95 απόφαση του Δημοτικού Συμβουλί¬ 
ου Κοζάνης περί σύστασης της ανωτέρω επιχείρησης. 

4. Την από το Μάιο του 1995 οικονομοτεχνική μελέτη. 

5. Την από 16.7.96 μελέτη αξιολόγησης της Δ/νσης 
Περ/κής Ανάπτυξης Δυτ. Μακεδονίας, αποφασίζουμε: 

1. Διαπιστώνουμε ότι με την 569/95 απόφαση του Δημο¬ 
τικού Συμβουλίου Κοζάνης συστήνεταιΔημοτική Επιχείρη¬ 
ση στοΔήμο Κοζάνης με την επωνυμία «Δημοτική Επιχεί¬ 
ρηση Τελετών - Νεκροταφείων Κοζάνης (ΔΕΤΕΝΕΚ), ως ί¬ 
διο νομικό πρόσωπο ιδιωτικού δικαίου, το οποίο διέπεται 
από τις διατάξεις των άρθρων 277 έως 284του Π .Δ. 410/95. 

2. Σκοπός της επιχείρησης είναι: 

Η οργάνωση και τέλεση κηδειών των αποβιούντων κα¬ 
τοίκων του Δήμου σε προσιτές τιμές. 

Η παροχή κοινωνικής υπηρεσίας σε οικονομικά αδυνά¬ 
τους συμπολίτες που δε δύνανται να αντιμετωπίσουν τα 
έξοδα μιας αξιοπρεπούς κηδείας. 

3. Διοίκηση της επιχείρησης 

Η Επιχείρηση διοικείται από επταμελές Διοικητικό Συμ¬ 
βούλιο, που τα μέλη του θα ορισθούν με αναπληρωτές α¬ 
πό το Δημοτικό Συμβούλιο. 

Από τα μέλη του Διοικητικού Συμβουλίου τρεις (3) θα εί¬ 
ναι δημότες με σχετική πείρα και γνώση στο αντικείμενο, 
τρεις (3) εκπρόσωποι του Δήμου και ένας εκπρόσωπος 
των εργαζομένων της επιχείρησης αν αυτή απασχολεί πε¬ 
ρισσότερους από είκοσι εργαζόμενους. 

Τα υπόλοιπα μέλη μπορούν να είναι δημότες που έχουν 
πείρα και γνώσεις με το αντικείμενο της επιχείρησης. 

4. Διάρκεια της επιχείρησης 

Η διάρκεια της επιχείρησης είναι αόριστη και θα αρχίζει 
από τη δημοσίευση της απόφασης αυτής στο ΦΕΚ. 

Έδρα της επιχείρησης ορίζεται η πόλη της Κοζάνης. 

5. Κεφάλαιο - Πόροι της επιχείρησης 

Το κεφάλαιο που διατίθεται στην επιχείρηση ανέρχεται 
στο ποσό των 50.000.000 δρχ. για αρχικό κεφάλαιο. 

Οι πόροι της επιχείρησης θα προέρχονταν από την ά¬ 
σκηση της δραστηριότητάς της, τα έσοδα από την επιβο¬ 
λή δικαιώματος χρήσηςτου δημοτικού νεκροταφείου, τον 
προϋπολογισμό του Δήμου, τις προσόδους από την περι¬ 
ουσία της επιχείρησης, κληρονομιές, εισφορές, δωρεές 
και λοιπές επιχορηγήσεις. 

6 . Διάλυση της επιχείρησης 

Η διάλυση της επιχείρησης γίνεται σύμφωνα με όσα ο¬ 
ρίζονται στιςδιατάξειςτου άρθρου 285του Π.Δ. 410/95. 

7. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου, το ύ¬ 
ψος της οποίας δεν μπορεί να προσδιοριστεί και βαρύνει 
τον προϋπολογισμό του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 3 Οκτωβρίου 1996 
Με εντολή Γεν. Γραμ. 

Περιφέρειας Δυτικής Μακεδομίας 
Η Αν. Περιφερειακοϋ Διευθυντή 
Μ. Ν.ΑΓΓΕΛΙΔΟΥ 
-·- 

Αριθ. 13836 (13) 

Αντικατάσταση μελών Διοικητικής Επιτροπής Στρατιωτι¬ 
κών Επιτάξεων Ν. Κοζάνης. 

Η ΑΝ. ΠΕΡΙΦΕΡΕΙΑΚΟΥ ΔΙΕΥΘΥΝΤΗ Ν. ΚΟΖΑΝΗΣ 
Έχοντας υπόψη: 

1. Τις διατάξεις: 

α) Του άρθρου μόνου του Π.Δ/τος 115/1984 «Διορισμός 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9949 


των μελών των Διοικητικών Λικαοτηρίων περί Στρατιωτι¬ 
κών Επιτάξεων». 

β. Του άρθρου 9 παρ. 1 του Ν. 1649/1986 (ΦΕΚ 
149/3.10.86 τ.Α') «Τροποποίηση διατάξεων του Κώδικα 
των Δικηγόρων και άλλες διατάξεις». 

γ. Των άρθρων 32 και 33 τ ου Ν. 4442/1929 «Περί Στρα¬ 
τιωτικών και Ναυτικών Εισφορών και Ναυλώσεων». 

δ. Των άρθρων 1 Ν.Δ. 380/1947 και 12 Ν. 611/1977. 

2. Τις διοικητικές οδηγίες της ΔΟΙ/ΓΕΣ από 17.7.84 επί 
της εφαρμογής των διατάξεων του Π.Δ/τος 115/84. 

3. Την πάγια διαταγή 8-11/1980/ΓΕΣ/ΔΟΙ/3γ. 

4. Το έγγραφο ΕΠ. 24/17.12.87 του Διοικητικού Εφετεί- 
ου Αθηνών «Μετονομασία Διοικητικών Δικαστηρίων Στρα¬ 
τιωτικών Επιτάξεων και αρμοδιότητα αυτών που κοινο¬ 
ποιήθηκε με το έγγραφο 3437/15.1.88 του Υπουργείου Ε¬ 
σωτερικών. 

5. Το έγγραφο αριθ. 1063158/1332/0006Λ/28.7.89 του 
Υπουργείου Οικονομικών Διοικητικές Επιτροπές Στρα¬ 
τιωτικών Επιτάξεων (ΔΕΣΕ). 

6 . Την απόφασή μας 5049/22.4.96 «Διορισμός μελών Δι¬ 
οικητικής Επιτροπής Στρατιωτικών Επιτάξεων Ν. Κοζά¬ 
νης (Ν. 1649/86 άρθρο 951). 

7. Το έγγραφο Φ.851/5/43069/Σ. 2224/10.9.96 του Α 
Σ.Σ. σύμφωνα με το οποίο διορισμένα με την ανωτέρω α¬ 
πόφασή μας στρατιωτικά μέλη στην παραπάνω επιτροπή 
μετατέθηκαν, αποφασίζουμε: 

Διορίζουμε τους κάτωθι ως μέλη της διοικητικής επι¬ 
τροπής Στρατιωτικών Επιτάξεων Ν. Κοζάνης, σε αντικα¬ 
τάσταση μετατεθέντων. 

α) Τακτικά μέλη: 

1. Τον Αν/χη (ΕΜ) Βουλώνη Νικόλαο της ΙηςΤΑΞΥΠ σε 
αντικατάσταση του Σχη (ΕΜ) Διαμαντή Κων/νου. 

2. ΤονΤχη (ΔΒ) Σταυρόπουλο Άνθιμο της ΙηςΤΑΞΥΠ σε 
αντικατάσταση του Τχη (ΔΒ) ΒρέκαΖήση. 

β) Αναπληρωματικά μέλη: 

1. ΤονΤχη (ΕΜ) Μακρή Νικόλαο της ΙηςΤΑΞΥΠ σε αντι¬ 
κατάσταση του Λγού (ΠΖ) Συμεωνίδη Νικολάου. 

Κατά τα λοιπά ισχύει η απόφασή μας 5049/22.4.96. 

Η παρούσα να δημοσιευθεί στην Εφημερίδα της Κυβέρ¬ 
νησης. 

Κοζάνη, 1 Οκτωβρίου 1996 

Με εντολή Γεν. Γραμ. 

Περιφέρειας Δυτ. Μακεδονίας 
Η Αν. Περ. Διευθυντή 
Μ. Ν. ΑΓΓΕΛΙΔΟΥ 
-♦- 

Αριθ,_10653 _ (14) 

Αντικατάσταση μέλους Διοικητικής Επιτροπής Στρατιωτι¬ 
κών Επιτάξεων και παράταση θητείας των μελών της 
για το έτος 1997 στηνΠεριφ. Δ/νση Ν. Γρεβενών. 

Ο ΑΝΑΠΛΗΡΩΤΗΣ ΠΕΡ/ΚΟΥ Δ/ΝΤΗ Ν. ΓΡΕΒΕΝΩΝ 

Έχοντας υπόψη: 

1. Την αριθ. 12460/17-10-1995 απόφασή μας με την ο¬ 
ποία διορίστηκαν τα τακτικά και αναπληρωματικά μέλη 
της Διοικητικής Επιτροπής Στρατιωτικών Επιτάξεων Νο¬ 
μού Γ ρεβενών. 

2. Τις διατάξεις του Ν. 4442/29 «περί Στρατιωτικών και 
Ναυτικών Εισφορών και Ναυλώσεων «όπως τροποποιή¬ 
θηκε μεταγενέστερα. 


3. Την 8-11/1980 πάγια Διαταγή του ΓΕΣ/Δ01/3γ «περί 
των Διοικητικών Δικαστηρίων Στρατιωτικών Επιτάξεων ό¬ 
πως τροποποιήθηκε με το Σ.Δ. Ν-Δ-Α, 6/84ΓΕΣ/ΔΟΡ. 

4. Το Π.Δ. 115/19841 με το οποίο ανατέθηκε στους κατά 
τόπους Νομάρχες η αρμοδιότητα του διορισμού αντικα¬ 
τάστασης και παράτασης της θητείας των μελών των Δι¬ 
οικητικών Δικαστηρίων Στρατιωτικών Επισάξεων. 

5. Τις διατάξεις του άρθρου 9 παράγρ. 1 του Ν. 
1649/1986 σύμφωνα με τις οποίες μετονομάστηκαν τα Δι¬ 
οικητικά Δικαστήρια Στρατιωτικών Επιτάξεων σε Διοικητι¬ 
κές Επιτροπές Στρατιωτικών Επιτάξεων κ.λπ. και λειτουρ¬ 
γούν πλέον ως συλλογικά όργανα διοίκησης και όχι ως δι¬ 
οικητικά δικαστήρια. 

6 . Τις διατάξεις του άρθρου 4 παρ. 6 του Ν.2240/94, 
ΦΕΚ 153/16-9-94 τεύχ. Α. 

7. Το αριθ. Φ. 851/3/42972/Σ. 2190/7-9-1996 έγγραφο 
του Α’ ΣΣ/ΔΟΙ-ΔΕΣ Χν ΜΠ/ΔΟΙ, με το οποίο προτείνονται 
Αξ/κοί ως στρατιωτικά μέλη της αναφερομένης στο θέμα 
Επιτροπής, σε αντικατάσταση των στρατιωτ. μελών που 
μετατέθηκαν, καθώς και την παράταση της θητείας τους 
και για το έτος 1997, αποφασίζουμε 

Διορίζουμε: 

Αναπληρωματικό μέλος τον Αγά (ΠΖ) Μάνο Δημήτριο 
του 51 ΣΠ, σε αντικατάσταση του Λγού (ΠΖ) Σαράντη Ιω¬ 
άννη. 

Για τα υπόλοιπα μέλη κ.λπ. ισχύει ως έχει η αριθ, 
12460/17-10-1995 απόφασή μας, 

Β, Παρατείνουμε τη θητεία όλων των τακτικών και ανα¬ 
πληρωματικών μελών της Διοικητικής Επιτροπής Στρα¬ 
τιωτικών Επιτάξεων του Νομού μας και για το έτος 1997, 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Γ ρεβενά, 2 Οκτωβρίου 1996 
Με εντολή Γ εν. Γ ραμ. Περ/ρείας Δυτ. Μακεδονίας 
Ο Αναπλ. Περ/κού Δ/ντή 
ΧΑΡΑΛΑΜΠΟΣ ΧΑΤΖΗΣΑΒΒΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στο ΦΕΚ937/τ.Β7ΐ 4.10.1996 στο οποίο δημοσιεύθηκε η 
34001/ΔΙΟΕ 1957/1996 κοινή απόφαση του Πρωθυπουρ¬ 
γού και του Υπουργού Εθνικής Οικονομίας, επιφέρεται 
διόρθωση στην ημερομηνία της απόφασης αυτής, απάτη 
λανθασμένη «Αθήνα 9 Σεπτεμβρίου 1996», στην ορθή «Α¬ 
θήνα 9 Οκτωβρίου 1996». 

(Από το Υπουργείο Εθνικής Οικονομίας) 

-Φ- 

(16) 

Η Φ 35793/10819/8.8.96 απόφαση του Υφυπουργού Ε¬ 
σωτερικών που δημοσιεύθηκε στο ΦΕΚ 715/20.8.96/τ.Β', 
διορθώνεται κατά το μέρος που αφορά την ΚΩ- 
ΣΤΟΠΟΥΛΟΥ ΚΩΝ/ΝΑ συζ. Νικολάου ως προς το όνομα 
από το εσφαλμένο «ΚΩΝ/ΝΑ» στο ορθό «ΚΩΝΣΤΑΝΤΙΑ - 
ΕΥΦΡΟΣΥΝΗ» 

(Από το Υπουργείο Εσωτ/κών Δημ. Δ/σης & Αποκ/σης) 

ΠΛΗΡ ΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ _ 

ΚΕΝΤΡΙΚΗ ΥΠΗΡΕΣΙΑ I ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Σολωμού 51_ 


Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 


ΘΕΣΣΛΟΝ1ΚΗ 


25ης Μαρτίου 21 Τ.Κ. 541 00 

(031) 423956 

ΠΕΙΡΑΙΑΣ 

4136402 

Νικήτα 6-8 Τ.Κ. 185 31 

4171307 

ΠΑΤΡΑ 

(061)271249 

Κορίνθου 327 Τ.Κ. 262 23 

224581 

ΙΩΑΝΝΙΝΑ 


Διοικητήριο Τ.Κ. 454 44 

(0651)21901 

ΚΟΜΟΤΗΝΗ 

(0531)22637 

Δημοκρατίας 1 Τ.Κ. 691 00 

26522 


ΠΜΗ ΦΥΛΛΩΝ 

ΕΦΗΜΞΡ1ΔΟΣ ΤΗΣ ΚΥΒΕΡΝΗΣΕΩΣ 


- Μέχρι 16 σελίδες 100 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρους αυτου 


Τεύχος 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Κ.Α.Ε. Προϋπολογισμού 
2531 


30.000 δρχ. 


50.000 

10.000 

50.000 

25.000 

10.000 

5.000 

10.000 

3.000 

150.000 

10.000 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε._” 


Κ.Α.Ε. εσόδου υπέρ 
ΤΑΠΕΤ 3512 


1.500 δρχ. 

2.500 » 

500 » 

2.500 » 

1.250 >· 

500 » 

250 » 

500 » 

150 . » 

7.500 >· 

500 » 


Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Ανατττυξιακών Πράξεων (Τ.Α.Π.Σ.) 

Ν.Π.ΔΛ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. _ 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (δι¬ 
πλότυπο) το οποίο με τη φρονηδα του ενδιαφερομένου πρέπει να στέλνεται στην Υπηρεσία του Εθνικού Τυπο¬ 
γραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επι¬ 
ταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εκ^ράττεται στην Αθήνα από το Ταμείο 
του ΤΑΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία, 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του 
ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31 η Δεκεμβρίου του ίδιου χρόνου. 
Δεν εγγράφονται συνδρομητές για μικρότερο χρονικό διάστημα. 

*■ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτι α δεν γίνονται δεκτά . _ 


Οι υπηρεσίες κοινού λειτουργούν καθημερινά οπό 08.00 εως 13.30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















